«Таза Жағалау»: Жайық жағасынан 160 тонна қоқыс шығарылды
"«Таза Жағалау»: Жайық жағасынан 160 тонна қоқыс шығарылды" | "https://abai.kz/post/186149"
TITLE: «Таза Жағалау»: Жайық жағасынан 160 тонна қоқыс шығарылды
URL: https://abai.kz/post/186149
META: "«Таза Жағалау»: Жайық жағасынан 160 тонна қоқыс шығарылды" | "https://abai.kz/post/186149"
DATE: 05.08.2024
AUTHOR(s): Abai.kz
TOTAL WORDS: 162
TEXT: Атырау облысында «Таза Қазақстан» акциясы аясында іс-шаралар жалғасуда. 5 тамызда акция аясында өлкенің табиғатқа жанашыр тұрғындары сенбілікке шығып, Жайық жағалауына санитарлық тазалау жұмыстарын жүргізді. Табиғатты қорғау акциясының мақсаты – тұрғындарды отансүйгіштікке, өз қаласы үшін жауапкершілікке баулу, экологиялық мәдениетін қалыптастыру. ТЖ режимі кезінде Жайықтың жағалауына 5 миллионға жуық қап төселді. Су деңгейі төмендегесін өзен жағасын санитарлық тазалау қажеттілігі туындады. Сенбілік аясында жастар мен қоғамдық белсенділер жағалаудан 160 тонна топырақ салынған қаптарды шығарды. «Жасыл ел» жастар қозғалысының ұйымдастырушысы Заманбек Құрақбайдың айтуынша, тазалық жұмыстары жалғасады. - Табиғи сипаттағы төтенше жағдай кезінде «Жасыл ел» жастар қозғалысының аясында 1000 жас жұмыспен қамтылды. Әр адам экологиялық мәдениетті сақтауды өзінен бастау керек. Санитарлық тазалыққа жұмылып жатқан тұрғынның қарасы көп, - деді З.Құрақбай. Экологиялық акцияға қатысушылар бірнеше учаскеге бөлініп, әр учаскеге жауапты үйлестіруші белгіленді. Түрлі ойын мен квесттер ұйымдастырылып, сенбілік мерекелік сипат алды. Айта кету керек, акция басталғалы облыста 200 гектар аумақ тазаланып, 723 мың тоннадан астам қоқыс шығарылды. Ұйымдастырушылар тұрғындарды тазалыққа жұмыстарына тарту бағытында бірнеше жоба жоспарлап отыр. Abai.kz
